THAI พร้อมเสิร์ฟเมนู 5 เชฟนานาชาติ ส่งตรงถึงบ้าน
THAI พร้อมเสิร์ฟเมนู 5 เชฟนานาชาติ ส่งตรงถึงบ้าน
4 ก.ค. 2563

นางวรางคณา ลือโรจน์วงศ์ กรรมการผู้จัดการฝ่ายครัวการบิน บริษัท การบินไทย จำกัด (มหาชน) หรือ THAI เปิดเผยว่า การบินไทยขานรับพฤติกรรมใหม่ในการใช้ชีวิตประจำวันแบบวิถีชีวิตใหม่ New Normal นิยมสั่งอาหารไปรับประทานที่บ้านหรือที่ทำงาน 
ดังนั้น ฝ่ายครัวการบินจึงได้รังสรรค์ “Destination Menu by THAI Catering” เสิร์ฟความอร่อยจากเมนูอาหารพิเศษที่การันตีคุณภาพความอร่อยสะอาดด้วยประสบการณ์กว่า 60 ปีของครัวการบินไทยในการผลิต และบริการอาหารสำหรับการบินไทยและสายการบินลูกค้าจนเป็นที่ยอมรับในระดับนานาชาติมาให้บริการลูกค้าของการบินไทยที่ชื่นชอบการเดินทางภายใต้แนวคิด “รสชาติของการเดินทาง” (The Taste of Travel) 
โดย 5 เชฟนานาชาติของฝ่ายครัวการบินที่จะรังสรรค์เมนูต่างๆ ที่จะทำให้คุณนึกถึงจุดหมายในฝันเสมือนได้เดินทางไปรับประทานที่ประเทศนั้นๆ เอง อาทิ
– เมนูข้าวหน้าปลาไหลเสิร์ฟพร้อมเนื้อผัดขิง (Grilled Eel and Ginger Beef with Japanese Rice) จากฝีมือเชฟชาวญี่ปุ่น
– เมนูบะหมี่อีฟู่ราดหน้ากุ้ง (Braised Ee-Fu Noodles with Prawn) จากฝีมือเชฟชาวจีน
– เมนูเนื้อแกะย่างซอสมัสตารด์และไธม์ (Lamb Chops Mustard and Thyme/Mustard Sauce) จากฝีมือเชฟชาวฝรั่งเศส
– เมนูอกไก่ทันดูรีครีมซอสมะเขือเทศ (Tandoori Chicken Breast with Tomato Cream Sauce) จากฝีมือเชฟชาวอินเดีย
– ข้าวหมกไก่ย่างชิตาวอค (Grilled Chicken ShishTawoq with Biryani Rice) จากฝีมือเชฟชาวอาหรับ
ทั้งนี้เมนูความอร่อย Destination Menu by THAI Catering จะเปลี่ยนเมนูไปในแต่ละช่วงเวลาโดยสามารถสั่งผ่านแอปพลิเคชั่น LINEMAN GrabFood เลือกคำว่า THAI Catering (Puff&amp;Pie) ในช่องค้นหารวมทั้งร้านพัฟฟ์แอนด์พายในสาขาที่ร่วมรายการตั้งแต่วันนี้เป็นต้นไป
